વિધિમાં કોઠારી ભક્તિપ્રિય સ્વામીને બાજુ માં બેસાડ્યા. શાંતિથી ઈંટોના પૂજનનો માંગલિક વિધિ કરાવ્યો. કળશપૂજન પછી ઈંટોની ચોકી રૂમમાં સામે મુકાવી. પછી પત્રવાંચન કરવા લાગ્યા. થોડીવારે યજમાન અરવિંદભાઈ અને એમના બંને દીકરા આશિષ અને યોગિન આવી ગયા. તેઓને આવતાં મોડું થઈ ગયેલું એટલે સંતોએ સ્વામીશ્રીએ કરાવેલા પૂજનવિધિની વાત કરી. સ્વામીશ્રી અરવિંદભાઈને કહે, 'પછી હું જ યજમાન બની ગયો.' પછી અરવિંદભાઈ અને એમના દીકરાઓને આશીર્વાદ આપ્યા. ખાતમુહૂર્ત કઈ દિશામાં કરવું તે બધી સમજૂતી આપી.